डॉन्की से ईटली भेजा था; पिता बोले- डॉन्करों ने मारकर जंगल में फेंका
हरियाणा के कुरुक्षेत्र के पिहोवा की नंद कॉलोनी के युवक का शव स्लोवेनिया देश से डेढ़ साल के बाद भारत लाया गया। 9 अप्रैल 2022 को डॉन्की के रास्ते इटली जाते हुए प्रदीप की मौत हो गई थी। परिजनों का आरोप है कि उसका बेटा
हरियाणा के कुरुक्षेत्र के पिहोवा की नंद कॉलोनी के युवक का शव स्लोवेनिया देश से सवा साल के बाद भारत लाया गया। 9 अप्रैल 2022 को डॉन्की के रास्ते इटली जाते हुए प्रदीप की मौत हो गई थी। परिजनों का आरोप है कि उसका बेटा स्लोवेनिया में डॉन्करों के कब्जे में था। बेटे की हत्या करके शव जंगल में ही फेंक दिया। अब उसके पिता के डीएनए के मिलान के बाद शव भारत भेजा गया है। पुलिस ने शव कब्जे में लेकर डीएनए के जांच के लिए सैंपल लेकर उसे परिजनों के हवाले कर दिया।
19 अप्रैल को मिली सूचना
महेश चंद ने बताया कि मार्च 2022 में 13 लाख रुपए लेकर उसके बेटे प्रदीप को पिहोवा के एजेंट मदन लाल और तपन गुप्ता ने इटली भेजने के लिए दुबई के लिए रवाना किया था। 8 अप्रैल के बाद से उनकी प्रदीप से कोई बातचीत नहीं हुई। 19 अप्रैल को उनको प्रदीप की मौत की सूचना मिली। आरोप लगाया कि डॉन्करों ने प्रदीप की हत्या करके शव जंगल में फेंक दिया।
डीएनए मैच के बाद भेजा शव
महेश चंद ने बताया कि शव की शिनाख्त के लिए स्लोवेनिया सरकार ने परिजनों को डीएनए मांगा गया था। फरवरी को उसने अपने डीएनए का सैंपल सरकार के माध्यम से स्लोवेनिया भेजा था। वहां उनका डीएनए शव के साथ मैच कर गया। करीब 3 महीने बाद उसकी रिपोर्ट आई, जिसके बाद शव को भारत भेज दिया गया।
शव के सैंपल भी लिए गए
थाना शहर पिहोवा प्रभारी कुलदीप सिंह ने बताया कि इस संबंध में पुलिस ने 22 अप्रैल 2022 को महेश चंद की शिकायत पर आरोपी मदन लाल और तपन गुप्ता के खिलाफ विभिन्न धाराओं में मामला दर्ज कर गिरफ्तार किया था। अब इसमें आईपीसी की धारा 370 को जोड़ा गया है। शव का डीएनए सैंपल प्रदीप के परिजनों के साथ मैच कराया जाएगा। वहीं स्लोवेनिया से आई पोस्टमॉर्टम की रिपोर्ट में मौत के कारण नहीं बताए गए।